**О Б Щ И Н С К И С Ъ В Е Т - К А Р Л О В О**

 **Р Е Ш Е Н И Е**

 **№ 788**

 ВЗЕТО С ПОИМЕННО ПИСМЕНО ГЛАСУВАНЕ

 ПРОВЕДЕНО НА **23.11.2017 година**

**ОТНОСНО: Кандидатстване на Община Карлово по процедура за директно предоставяне на безвъзмездна финансова помощ № BG16M1OP002-2.005 „Проектиране и изграждане на компостиращи инсталации за разделно събрани зелени и/или биоразградими отпадъци“ по приоритетна ос 2 „Отпадъци“ на ОПОС 2014 - 2020 г.**

**ПО ПРЕДЛОЖЕНИЕ НА: д-р Емил Станев Кабаиванов -**

 **Кмет на Община Карлово**

 На основание чл. 21, ал. 1, т. 23 от Закона за местното самоуправление и местната администрация (ЗМСМА), и във връзка с чл. 31, ал. 1, т.1 и т. 2 от Закона за управление на отпадъците, предвид изложеното в предложение с № 04-08-10 от 22.11.2017 г., Общински съвет – Карлово

**Р Е Ш И :**

1. Дава съгласие Община Карлово да кандидатства с проектно предложение „Проектиране и изграждане на компостираща инсталация за разделно събрани зелени и/или биоразградими отпадъци, вкл. осигуряване на необходимото оборудване и на съоръжения и техника за разделно събиране на зелени и биоразградими отпадъци за нуждите на община Карлово“ по процедура чрез директно предоставяне на безвъзмездна финансова помощ по процедура BG16M1OP002-2.005 „Проектиране и изграждане на компостиращи инсталации за разделно събрани зелени и/или биоразградими отпадъци“, Приоритетна ос „Отпадъци" по Оперативна програма „Околна среда 2014-2020 г.“.
2. Изградената със средства по проекта инфраструктура, в т.ч. движимо и недвижимо имущество, ще бъде общинска собственост. Собствеността на инфраструктурата, изградена със средства по процедура № BG16M10P002-2.005, в т.ч. движимо и недвижимо имущество, и на съпътстващата инфраструктура няма да бъде прехвърляна на трети лица най-малко в продължение на 5 (пет) години от датата на окончателното плащане на средствата по проекта.
3. Общински съвет – Карлово поема ангажимент Община Карлово да не се присъединява към друго регионално сдружение за управление на отпадъците за срока на изпълнение на проекта и най-малко за срок от 5 (пет) години след дататана окончателното плащане на средствата за проекта по процедура BG16M1OP002-2.005 „Проектиране и изграждане на компостиращи инсталации за разделно събрани зелени и/или биоразградими отпадъци“ на ОПОС 2014-2020 г.
4. Възлага на Кмета на Община Карлово, да предприеме всички необходими правни и фактически действия, за кандидатстването на Община Карлов по процедура за набиране на проектни предложения BG16M1OP002-2.005 „Проектиране и изграждане на компостиращи инсталации за разделно събрани зелени и/или биоразградими отпадъци“ по Приоритетна Ос 2 на Оперативна програма „Околна среда 2014-2020 г.“, както и да подпише и изпълнява Административен договор за безвъзмездна финансова помощ след одобрението за финансиране.
5. Общински съвет – Карлово дава съгласие необходимият финансов ресурс за:
	1. Покриване на първоначалните допустими разходи за извършване на разплащания към изпълнители по проект: „Проектиране и изграждане на компостираща инсталация за разделно събрани зелени и/или биоразградими отпадъци, вкл. осигуряване на необходимото оборудване и на съоръжения и техника за разделно събиране на зелени и биоразградими отпадъци за нуждите на Община Карлово“, по процедура BG16M10P002-2.005 - „Проектиране и изграждане на компостиращи инсталации за разделно събрани зелени и/или биоразградими отпадъци“, финансирана от Приоритетна ос 2 „Отпадъци“, към Оперативна програма „Околна среда 2014 – 2020 г.“, преди средствата да бъдат възстановени от програмата;
	2. Покриване на допустими разходи по проекта, които няма да бъдат финансирани по ОПОС 2014-2020 г., вкл. собствения принос;
	3. Необходимият финансов ресурс за покриване, при възникнала необходимост, на недопустимите разходи, присъщи и необходими за изпълнението на проекта и ДДС да бъдат финансирани от Фонд за органите на местното самоуправление - ФЛАГ ЕАД, чрез използването на кредит.

**МОТИВИ:** Законът за управление на отпадъците /ЗУО/, влязъл в сила през месец юли 2012 г., регламентира мерките и контрола за защита на околната среда и човешкото здраве чрез предотвратяване или намаляване на вредното въздействие от образуването и управлението на отпадъците, както и чрез намаляване на цялостното въздействие от използването на ресурси и чрез повишаване ефективността на това използване.

Разпоредбата на чл. 31, ал. 1, т. 2 от Закона за управление на отпадъците (ЗУО) вменява задължението общините по региони до 31 декември 2020 г. да ограничат количеството депонирани биоразградими битови отпадъци до 35 на сто от общото количество на същите отпадъци, образувани в Република България. Тази цел е в съответствие и с изискванията на Директива 1999/31/ЕС относно депа за отпадъци. Намаляването на депонираните биоразградими отпадъци има пряко отношение към политиките за климатичните промени, тъй като води до намаляване на емисиите на парникови газове.

За постигане нарегионалната цел за разделно събиране и оползотворяване на битови биоотпадъци - не по-малко от 50 на сто от количеството на битовите биоотпадъци, образувани в региона и за организиране на разделно събиране на битови биоразградими отпадъци и предаването им за компостиране на територията на Община Карлово**,** предлагам Община Карлово да се възползва от възможностите, които предлага Оперативна програма „Околна среда 2014 - 2020 г.“ и да кандидатства по Процедура за предоставяне на безвъзмездна финансова помощ BG16M1OP002-2.005 „Проектиране и изграждане на компостиращи инсталации за разделно събрани зелени и/или биоразградими отпадъци“.

Съгласно Насоки за кандидатстване по процедура BG16M10P002-2.005, одобрени със Заповед № РД-ОП- 82/05.09.2017 г. на Министъра на околната среда и водите, при подаване на проектно предложение кандидатите трябва да удостоверят, че:

* Разполагат с налични финансови ресурси за покриване на първоначалните допустими разходи по проекта, преди средствата да им бъдат възстановени от ОПОС;
* Разполагат с финансови ресурси от други източници за покриване на допустими разходи по проекта, които няма да бъдат финансирани от ОПОС 2014 - 2020 г., вкл. собствения принос;
* Разполагат с финансови ресурси от други източници за покриване на недопустимите разходи, присъщи и необходими за изпълнението на проекта.

 **ПРЕДСЕДАТЕЛ на**

 **Общински съвет Карлово:**

 **инж. ТЕОДОР ШОЙЛЕКОВ**